Document ID: 32002D0797

Title and Content:
Απόφαση της Επιτροπής της 14ης Οκτωβρίου 2002 για την τροποποίηση της απόφασης 97/467/EΚ όσον αφορά τη Γροιλανδία για το κρέας αγρίων θηραμάτων [κοινοποιηθείσα υπό τον αριθμό Ε(2002) 3751] (Κείμενο που παρουσιάζει ενδιαφέρον για τον ΕΟΧ) (2002/797/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την απόφαση 95/408/ΕΟΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μία μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια(1), όπως τροποποιήθηκε τελευταία από την απόφαση 2001/4/EΚ(2), και ιδίως το άρθρο 2 παράγραφος 1, Εκτιμώντας τα ακόλουθα: (1) Με την απόφαση 97/467/EΚ της Επιτροπής, της 7ης Ιουλίου 1997, για την κατάρτιση των προσωρινών καταλόγων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές κρέατος κουνελιού και εκτρεφομένων θηραμάτων(3), όπως τροποποιήθηκε τελευταία από την απόφαση 2002/614/EΚ(4), καταρτίστηκαν προσωρινοί κατάλογοι εγκαταστάσεων παραγωγής κρέατος κουνελιού και εκτρεφομένων θηραμάτων. (2) Η Γροιλανδία απέστειλε ένα κατάλογο εγκαταστάσεων παραγωγής κρέατος εκτρεφομένων θηραμάτων για τις οποίες πιστοποιήθηκε από την αρμόδια αρχή ότι είναι σύμφωνες με τους κοινοτικούς κανόνες. (3) Μπορεί, λοιπόν, να καταρτιστεί ένας προσωρινός κατάλογος εγκαταστάσεων παραγωγής κρέατος αγρίων θηραμάτων στη Γροιλανδία. (4) Ως εκ τούτου, πρέπει να τροποποιηθεί η απόφαση 97/467/EΚ. (5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφικής αλυσίδας και υγείας των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το κείμενο του παραρτήματος της παρούσας απόφασης προστίθεται στο παράρτημα I της απόφασης 97/467/EΚ. Άρθρο 1 Η παρούσα απόφαση απευθύνεται στα κράτη μέλη. Βρυξέλλες, 14 Οκτωβρίου 2002.

Classification Labels:
1934
311
986
703
36

Label Descriptions:
{"1934": "Πολιτική για την υγεία", "311": "ΥΓΕΙΑ", "986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 130
2442
2479
3489
614
2737
1615

EuroVoc IDs (Expanded): 130
2442
2479
3489
614
2737
1615

Dataset Source: meu

Split: train